Synoikismos
Synoikismos (, ”yhdessä asuminen”) tarkoitti antiikin Kreikassa uuden kaupungin tai poliksen eli kaupunkivaltion perustamista yhdistämällä joukko varhaisempia asutuksia uudeksi kaupungiksi ja perustamalla sille uusi kaupunkikeskus. Yhdistetyt asutukset saattoivat olla kyliä tai varhaisempia poliksia, joista tuli uuden poliksen alaisia. Joskus yhdistäminen oli puhtaasti poliittinen toimenpide, eikä muuttanut asutuksen rakennetta, kun taas joskus siihen liittyi jopa väestönsiirtoja.[1][2][3][4] Joskus termiä sympoliteia on käytetty samassa merkityksessä.[5]
Ateenan poliksen muodostaminen yhdistämällä Attikan kylät esihistoriallisella ajalla, mahdollisesti nk. pimeiden vuosisatojen aikana. Mytologiassa yhdistämisen suoritti Theseus, ja Paroslainen kronikka ajoittaa sen noin vuoteen 1259/1258 eaa.[6] Synoikismos selitti kaupungin nimen (Athēnai) monikollisen muodon. Yhdistämisen kunniaksi vietettiin Synoikia-juhlaa.[7] Kosin poliksen muodostaminen yhdistämällä varhaisemmat Astypalaia, Halasarna ja Kos Meropis vuonna 366/365 eaa.[3][4] Mantineian poliksen perustaminen yhdistämällä alueen neljä tai viisi kylää.[8][9] Megalopoliin poliksen perustaminen Peloponnesoksen uudeksi valtakeskukseksi yhdistämällä noin 39 aikaisempaa asutusta muun muassa Eutresiasta, Kynuriasta, Mainaliasta ja Parrhasiasta sekä Lakoniasta vuonna 371/370 eaa. (tai käytännössä vasta 368–361 eaa.).[10] Nikopoliin kaupungin perustaminen siirtämällä väkeä Aitolian, Akarnanian ja Epeiroksen kaupungeista, mukaan lukien Ambrakia, Anaktorion, Kalydon, Kassope ja Stratos, Octavianuksen käskystä vuonna 30 eaa.[11][12] Patrain poliksen muodostaminen yhdistämällä varhaisemmat Antheia, Aroe ja Mesatis pimeiden vuosisatojen aikana doorilaisvalloituksen jälkeen. Mytologiassa yhdistäminen tapahtui Patreuksen aikana. Synoikismos selitti kaupungin nimen monikollisen muodon.[13] Rhodoksen poliksen muodostaminen yhdistämällä varhaisemmat Ialysos, Kameiros ja Lindos vuonna 408/407 eaa.[3][4] Tegean poliksen muodostaminen yhdistämällä yhdeksän kylää tai demosta, Afeidantion, Ekhenidon, Fylakeon, Gareaton, Karya, Korythea, Manthyrea, Oiaton ja Potakhidai (Botakhidai), arkaaisella kaudella ennen vuotta 600 eaa.[14][15] Thessaloniken kaupungin muodostaminen yhdistämällä Mygdonian alueen 26 varhaisempaa kaupunkia tai kylää, mukaan lukien Aineia, Khalestre, Kissos ja Therme, Kassandroksen käskystä noin vuonna 315 eaa.[16][17]
Luokka:Antiikin Kreikan politiikka Luokka:Kreikankieliset sanat ja sanonnat